Bagabaga College of Education

Bagabaga College of Education (bɛ ni daa mi shɛli Bagabaga Training College, bee BATCO la) nyɛla karimzɔŋ karili din be Tamale (Sagnarigu Municipality, Northern region, Ghana) n-wumisiri karimbanima. Karimzɔŋ maa nyɛla din be Northern zone la ni. Di nyɛla Ghana tingbani ŋɔ ni karimbanima karim zɔndi din kalinli yiɣisi kaman pihinahi ni ayɔbu (46) la puuni yini. Silimiingoli January biɛɣu pihita ni yini dali (31st), 1944 yuuni ka bɛ daa kpa lala karimzɔŋ ŋɔ. Bɛ daa zaŋ la shikurubihi pia ni ayopɔin (17) m-pili [[shikuru ŋɔ, ka zaŋ tɛhisuma din nyɛ baŋsim lɛbu dini ni di che ka bɛ lee karimba maŋa n-wuhiri m mayaankalɛhi shikuriti. Bagabaga College of Education nyɛla shikuru shɛli din ba daansi ni Sagnarigu Municipal Education duu la yaɣili ni Tamale Senior High School nti pahi Tamale Technical University karimzɔŋ karili la. Bagabaga College of Education (BACE), Tamale Technical University (TaTU), Tamale College of Education (TACE), Bagabaga Demonstration KG/PRIMARY/JHS zaa ka bɛ laɣim boli Education Ridge la Sagnarigu yaɣili la. Bagabaga College of Education nyɛla karimzɔŋ shɛli din be University of Education, Winnebanima fukumsi ni. Bagabaga College of Education nyɛla karimzɔŋ shɛli ban wumsi karimbanima pam ka bɛ be bolli ni yiɣ'jam yaɣili Northern tudu yaɣili. Bagabaga College of Education nyɛla ban kpaŋdi bɛ maŋ pam zaŋ chaŋ karimba mini karimmanima bɔhimbu polo. Taarihi Bɛ daa kpala Bagabaga College of Education (BACE) la Silimiingɔli January biɛɣu pihita ni yini (31) dali, 1944 yuuni ka di taachi daa nyɛ "ADVANCE WITH THE SCIENCES"; waato Tabibi Baŋsim Toontibo". Karimbi' shɛba bɛ ni daa tuui kpuɣi niŋ karimzɔŋ ŋɔ ni daa nyɛla pia ni ayopɔin (17); bi zaa daa nyɛla bidibisi. Di tuuli karimba kpɛm n-daa nyɛ Mr.K. J Dickens. Abu Wemah mini J. C. Annan n daa nyɛ tuuli karimba shɛba ban daa pahi Mr. Dickens zuɣu n-wuhi kolaji ŋɔ ni. BATCO nia nyɛla di wumsi karimbanima ban mali baŋsim, nimmɔhi ni bilichiinsi, ka bɛ ni tooi wuhi Ghana karimzɔŋ bihi la ni viɛnyɛla. Karimzɔŋ maa ni na min mali yu'sheŋa n-nyɛ: Tamale Government Training College Government Training College Bagabaga Specialist Training College Bagabaga Training College Bagabaga College of Education Karimbihi Duri Yuya Dickens Guggisberg Candler Fergusson Bɛ ni Bɔhindi Shɛli 1944 yuuni, shikuru ŋɔ daa tirila bɛ shikurubihi shɛhira gbaŋ shɛli din yuli daa booni "Certificate B" la, nti pahi "Certificate A post B course", ŋɔ maa daa nyɛla yuma ayi bɔhimbu shɛhira gbaŋ. 1961 yuuni, bɛ daa kpuɣi shikurubihi ka bɛ bɔhim bɔhimbu shɛli din yuli daa booni "Rural Agricultural Science" lala bɔhimbu ŋɔ daa jandila pukparilim mini di yɛli gola. Bɛ daa ti lahi taɣili niŋ yuma ayi bɔhimbu ka pii yuli boli li"Agricultural Science Specialist Course" ka di na ku jandila pukparilim tuma. 1967 yuuni, bɛ daa yihi yuma ayi bɔhimbu ka pii yuli m-boli li "Post Secondary Teacher Training course". 1972-1973 yuuni, shikuru ŋɔ daa pahi bɔhimbu shɛli din yuli booni "Post Secondary Teacher traning couse" la yuuni ka di lɛbi yuma ata bɔhimbu. Bɛ daa lahi piligi bɔhimbu zaɣ'palli m-pahi zaɣ'kurli maa zuɣu ka boli li "Specialist course in Mathematics and General Science" ka din nyɛ yuma ayi bɔhimbu. 1983/84 yuuni, shikuru ŋɔ daa piligi bɔhimbu shɛli bɛ ni daa boli "Post-Middle Modular Programme" la. 1987/88 yuuni, bɛ daa lahi piligi bɔhimbu shɛli din yuli daa booni "Certificate A post modular teacher training program" ka di daa Lee bi chaŋ tooni. Yuuni 2004/2005, shikuru ŋɔ daa yihi shikuru bɔhimbu shɛli bɛ ni boli "Diploma in Basic Education la, ka di daa nyɛla Regular mini Distance bɔhimbu di mini "Certificate A" yuma anahi bɔhimbu. Saha ŋɔ, bɛ mali bɔhimbu shɛŋa ti ni booni: 1.General Science, 2. General programme, 3. Technical nti pahi 4. French bɔhimbu karimzɔŋ ŋɔ ni. Karimbi' Kura Karimzɔŋ maa tooi wumsi karimbanima ban kalinli yaɣi 7,000 zuɣu zaŋ ti Ghana Education Service. Di zuɣu bi karimbikura tooi nyɛ zaashɛhi din niŋ kamaata Ghana bɔba ni yaɣa zaa. Bi puuni shɛba ban gahim n-nyɛ: Dr. Hilla Limann Ghana tiŋgbani zuɣulaankuro Alhaj Mumuni Bawumia Ghana looyanima naa zaŋ ti kpɛriga din bɛ Walewale yaɣili. Jatoe Kaleo o daa nyɛla minista of state. Mr B. K Adama (minister of defense of the Second Republic of Ghana). Chief Simon Diedong Dombo - Kpɛm zaŋ ti Ghana jina duu ban bi galisi yuuni 1960. Chief Abeifaa Karbo nazuɣu zaŋ ti Lawra din be Upper West, Wa yaɣili. A. A Asumda Fukumsi kpambal kpeen'kuro zaŋ ti tuuli gɔmnanti. Alhaji Inusah Fuseini - jintɔrikuro n-zaŋ ti Tamali Central Constituency yaɣili. Kpaŋmaŋ pina Bagabaga College of Education deei yuli pam Ghana mini tiŋduya ka di bi yi shɛli pahila bɛ kpaŋmaŋ zaŋ jandila shikurubihi karimbu kpaŋmaŋ, diɛma ni yiɣi jam polo ni din pahi pahi. 2020 yuuni, bɛ daa pahila teacher colegi di baa anii bin' pia shɛŋa ban kpaŋ bɛ maŋa Ghana. Colegi ŋɔ n-daa lahi di kpaŋmaŋ colegi ti tudi yaɣili ŋɔ Northern Region. Shikuru ŋɔ daa lahi pahi shikuriti bin pia ban kpaŋ bɛ maŋ karim baŋsim polo Ghana yuuni 2021 puuni. Ban daa nyɛ shikuru dibaa awɔi bin pia maa ni. Bɛn daa lahi di karim baŋsim kpaŋ maŋ Northern Region. Di Karimbakpeen' Kura Kundivihira